
LĪGUMS
(Par ēku iekšējo siltumapgādes sistēmu tehnisko apkopi)
Rīgā, līguma datums ir pēdējā pievienotā 

droša elektroniskā paraksta un tā laika zīmoga datums
Rīgas valstspilsētas pašvaldības policija (turpmāk – Pasūtītājs), tās priekšnieka Jura Lūkass personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un

SIA “Alpex”, vienotais reģistrācijas Nr. 40003795508 (turpmāk – Izpildītājs), tās _______ personā, kura/-š rīkojas uz ____ pamata, no otras puses,

bet abas līguma slēdzējas puses kopā un katra atsevišķi sauktas – Puses, pamatojoties uz Pasūtītāja Nodrošinājuma pārvaldes priekšnieka 2026. gada 5. oktobra ziņojumu Nr. RPP-26-1673-dv, noslēdz šādu līgumu (turpmāk – Līgums):
1. Līguma priekšmets

Pasūtītājs uzdod, bet Izpildītājs apņemas veikt Pasūtītāja lietošanā esošo ēku iekšējo siltumapgādes sistēmu tehnisko apkopi (turpmāk – Pakalpojums) saskaņā ar Līguma noteikumiem un Līguma pielikumu “Tehniskā specifikācija-Finanšu piedāvājums” (turpmāk – Pielikums).
2. Līguma summa un norēķinu kārtība

2.1. Maksa par Pakalpojuma izpildi noteikta Pielikumā.
2.2. Remonta materiāliem, kas nepieciešami Pakalpojuma izpildei, cena nedrīkst būt augstāka par vidējo tirgus cenu.

2.3. Līguma summa bez pievienotā vērtības nodokļa (turpmāk – PVN) ir EUR 9 999,00 (deviņi tūkstoši deviņi simti deviņdesmit deviņi euro, 00 centi), 21% PVN Līguma summai ir EUR 2 099,79 (divi tūkstoši deviņdesmit deviņi euro, 79 centi). Kopējā Līguma summa ar PVN 21% ir EUR 12 098,79 (divpadsmit tūkstoši deviņdesmit astoņi euro, 79 centi).
2.4. Pasūtītājs veic apmaksu par Pakalpojumu 14 (četrpadsmit) dienu laikā no dienas, kad Izpildītājs iesniedz Pasūtītājam elektronisku rēķinu (turpmāk – rēķins) un pieņemšanas-nodošanas aktu.
2.5. Rēķinus apmaksai Izpildītājs iesniedz Pasūtītājam pa 1 (vienu) Izpildītāja izvēlētu un šajā punktā noteiktu rēķina piegādes kanālu:
2.5.1. atbilstoši Rīgas valstspilsētas pašvaldības portālā https://www.eriga.lv/servicestarter.ashx?sid=INVOICE_SUBMISSION dotajai shēmai un aprakstam par elektroniskā rēķina formātu;

2.5.2. izveidojot programmatūru datu apmaiņai starp Izpildītāja norēķinu sistēmu un Rīgas domes Vienoto informācijas sistēmu;

2.5.3. portālā Latvija.lv Pašvaldības e adresē – EINVOICE@90011524360.

2.6.  Izpildītājs rēķinā norāda:
Saņēmējs: Rīgas valstspilsētas pašvaldība;

Adrese: Rātslaukums 1, Rīga, LV-1050;

Reģistrācijas numurs: 90011524360;

PVN reģistrācijas Nr.: LV90011524360;

Banka: Luminor Bank AS Latvijas filiāle

SWIFT kods: RIKOLV2X;

Konts: LV41RIKO0021800014010;

RD iestāde: Rīgas valstspilsētas pašvaldības policija;

RD iestādes adrese: Lēdurgas iela 26, Rīga, LV-1034; 

RD iestādes kods: 219.

Pasūtītāja Līguma reģistrācijas numuru.  

2.7. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.

2.8. Izpildītājam ir pienākums pašvaldības portālā www.eriga.lv vai www.latvija.lv sekot līdzi iesniegtā rēķina apstrādes statusam portālā. 
2.9.  Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

3. Pakalpojuma izpildes kārtība, termiņi un garantijas

3.1. Pasūtītājs pasūtījumu veic pēc nepieciešamības, izmantojot Līgumā norādītos elektroniskos saziņas līdzekļus.
3.2. Izpildītājam ir pienākums elektroniski apstiprināt Pasūtītāja pieprasījuma saņemšanu 1 (vienas) darba dienas laikā no pieprasījuma nosūtīšanas dienas.

3.3. Pakalpojuma izpildi Izpildītājs veic kvalitatīvi, ne vēlāk kā 2 (divu) darba dienu laikā pēc Pasūtītāja pieprasījuma saņemšanas.

3.4. Izpildītājs, pirms remontdarbu uzsākšanas, par remonta materiālu izmaksām tāmi nosūta saskaņošanai Pasūtītāja par Līguma izpildi atbildīgajai personai.

3.5. Pasūtītājs nodrošina Izpildītāja speciālistiem brīvu piekļūšanu apkalpojamajām ventilācijas sistēmām un gaisa kondicionieriem.

3.6. Pasūtītājs pārbauda Pakalpojuma izpildi un pieņem to pēc pārbaudes testa veikšanas, parakstot Pakalpojuma pieņemšanas-nodošanas aktu. No Pasūtītāja puses pieņemšanas nodošanas aktu tiesīgs parakstīt Saimniecības nodaļas saimniecības pārzinis.

3.7. Pieņemšanas-nodošanas aktā uzskaitīti veiktie darbi un slēdziens par katru pārbaudāmās ventilācijas iekārtas tehnisko stāvokli.

3.8. Izpildītājs garantē, ka Pakalpojuma izpildi veiks sertificēti Izpildītāja speciālisti saskaņā ar Latvijas Republikas normatīvajos aktos noteiktajām prasībām, standartiem un instrukcijām.

3.9. Pasūtītājs garantē stingru ekspluatācijas noteikumu ievērošanu. Ekspluatācijas laikā konstatēto trūkumu vai bojājumu gadījumā par to nekavējoties paziņo Izpildītājam.

3.10. Pretenzijas par Pakalpojuma izpildes kvalitāti vai apjomu Pasūtītājs ir tiesīgs izteikt 5 (piecu) darba dienu laikā pēc Pakalpojuma izpildīšanas. Izpildītāja pienākums ir 5 (piecu) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pakalpojuma izpildē vai vienoties par citu trūkumu novēršanas termiņu.

4. Pušu atbildība

4.1. Līguma 3.3. punktā noteiktā Pakalpojuma izpildes vai Līguma 3.10. punktā noteiktā trūkumu novēršanas termiņa neievērošanas gadījumā Pasūtītājs ir tiesīgs prasīt no Izpildītāja līgumsoda samaksu, 1% (viena procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.

4.2. Līguma 2.4. punktā noteiktā samaksas termiņa neievērošanas gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no nesamaksātās summas par katru kavējuma dienu, bet ne vairāk kā 10% (desmit procentus) no nesamaksātās summas.

4.3. Ja Līgums tiek izbeigts Izpildītāja vainas dēļ saskaņā ar Līguma 5.4.1., vai 5.4.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no Līguma summas.

4.4. Līgumsoda samaksa neatbrīvo Puses no savu pienākumu izpildīšanas.

4.5. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.

4.6. Ja pēc Pakalpojuma izpildes tiek atklāti defekti vai bojājumi, kas radušies Izpildītāja vainas dēļ, Pasūtītājs par to nekavējoties paziņo Izpildītājam un Izpildītājs apņemas novērst atklātus defektus vai bojājumus uz sava rēķina.

5. Līguma darbības termiņš un izbeigšana
5.1. Līgums stājas spēkā ar tā abpusējas parakstīšanas brīdi un darbojas 1 (vienu) gadu, ņemot vērā Līguma 5.2. punkta nosacījumu.

5.2. Līguma darbības termiņš automātiski izbeidzas, ja tiek sasniegta Līguma 2.3. punktā noteiktā Līguma summa, kā arī, ja par atlikušo Līguma summu nav iespējams veikt nevienu no Pielikumā norādītajiem darbiem.
5.3. Pasūtītājs Līguma darbības laikā var neveikt Pakalpojumu par visu Līguma summu.

5.4. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:

5.4.1. ja Pasūtītāju neapmierina Pakalpojuma kvalitāte, jo tā neatbilst Līguma noteikumiem;

5.4.2. ja Izpildītājs nepamatoti vēlas paaugstināt maksu par Pakalpojumu;

5.4.3. ja Izpildītājs pasludināts par maksātnespējīgu;

5.4.4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība;
5.4.5. ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

5.5. Līgumu var izbeigt pirms termiņa jebkurā laikā ar Pušu rakstisku vienošanos vai vienpusējā kārtā, brīdinot otru Pusi vismaz 1 (vienu) mēnesi pirms Līguma izbeigšanas paredzētā laika.

5.6. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

6. Strīdu izskatīšanas kārtība

6.1. Visas domstarpības un strīdus, kas skar Līgumu, Puses izskata pārrunu ceļā. 

6.2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas spēkā esošajiem normatīvajiem aktiem.

6.3. Pusei, kas vēlas strīdus jautājumu nodot izskatīšanai tiesā, vispirms otrai Pusei par to jāiesniedz rakstiska pretenzija.

7. Papildus noteikumi
7.1. Jebkuri Līguma grozījumi noformējami rakstveidā un, kad tos ir parakstījušas abas Puses, pievienojami Līgumam kā neatņemama tā sastāvdaļa.

7.2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.

7.3. Puses apņemas nekavējoties informēt viena otru par savu rekvizītu maiņu. 
7.4. Pēc Pakalpojuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.

7.5. Līgums sastādīts uz 4 (četrām) lapām ar pielikumu “Tehniskā specifikācija-finanšu piedāvājums” uz 6 (sešām) lapām, kas ir neatņemama Līguma sastāvdaļa.
8. Pušu rekvizīti un paraksti

	Pasūtītājs
	
	Pakalpojums

	Rīgas valstspilsētas pašvaldības policija

Lēdurgas iela 26, Rīga, LV-1034
	
	SIA “Alpex”



	Norēķinu rekvizīti:

Rīgas valstspilsētas pašvaldība

Rātslaukums 1, Rīga, LV-1050

NMR kods: 90011524360

PVN reģ. Nr.: LV90011524360

Banka: Luminor Bank AS Latvijas filiāle

Kods: RIKOLV2X

Konts: LV41RIKO0021800014010
	
	Norēķinu rekvizīti:



	Par Līguma izpildi atbildīgā persona: 

Pasūtītāja Nodrošinājuma pārvaldes Saimniecības nodaļas 

speciālists saimniecības jautājumos

Tatjana Juškina

e-pasts: tatjana.juskina@riga.lv 
Tālrunis: 67037818 vai 26416338

	
	Par Līguma izpildi atbildīgā persona: 

Tālrunis:

E-pasts: 

 

	
	
	

	J. Lūkass
	
	V. Uzvārds


Pielikums līgumam

“Par ēku iekšējo siltumapgādes sistēmu tehnisko apkopi”

